সুস্থ হৃদপিণ্ড - LEARN EASILY\nলুকীমা বৰুৱা (M. Sc. Home Science)\nঅৱসৰপ্ৰাপ্ত স্বাস্থ্যশিক্ষা বিষয়া\nঅসম চিকিৎসা মহাবিদ্যালয়, ডিব্ৰুগড়, অসম\nসুস্থ হৃদপিণ্ডৰ বাবে সতৰ্কতাৰ প্ৰয়োজন\nআপুনি জানেনে যে ৰাতি শুই থাকোঁতে মৃত্যু ঘটা ঘটনাৰ অধিকাংশৰ কাৰণ হৈছে হাৰ্টৰ অসুখ!\nইয়াৰ সকলোতকৈ ভয়াবহ দিশটো কি?\nবহু সময়ত এই অসুখে কোনো আগজাননী নিদিয়ে অৰ্থাৎ লক্ষণ নেদেখুৱাই। গতিকে, হৃদপিণ্ডখন সুস্থ ৰাখিবলৈ যত্ন কৰক, এই ৰোগৰ কাৰকসমূহৰ বিষয়ে জানিবলৈ চেষ্টা কৰক আৰু সেইয়া যিমান সম্ভৱ প্ৰতিৰোধ কৰিবলৈ চাওক।\nহৃদপিণ্ডৰ কাম কি?\nহাৰ্টৰ অসুখৰ কাৰণসমূহ\nঅধিকাংশ মানুহে ভোগা হাৰ্টৰ অসুখবিধ কি?\nইয়াৰ প্ৰতিৰোধৰ উপায় আছে নেকি?\nআহাৰৰ জড়িয়তে কিদৰে হৃদপিণ্ড সুৰক্ষিত ৰাখিব পাৰি, হাৰ্টৰ অসুখ হ'লে কেনে ধৰণৰ আহাৰ খাব লাগে ইত্যাদিৰ বাবে ডায়েটিচিয়ানৰ পৰামৰ্শ লোৱা অতি জৰুৰী।\nআমাৰ বুকুৰ বাওঁফালে থকা এই অংগটোৰ প্ৰধান কাম হৈছে শৰীৰৰ বিভিন্ন অংগলৈ অক্সিজেনযুক্ত বিশুদ্ধ তেজ পাম্প কৰি পঠিওৱা আৰু ইয়ালৈ প্ৰবাহিত হোৱা দূষিত তেজখিনি শোধন কৰা। হৃদপিণ্ডৰ মাংসপেশীৰ সংকোচন আৰু সম্প্ৰসাৰণৰ দ্বাৰা এক নিয়মীয়া ব্যৱধানত তেজ পাম্প কৰে, যাক আমি বুকুৰ ধপ্ধপনি বুলি কওঁ।\nজীৱৰ জীৱন প্ৰক্ৰিয়া চলি থাকিবৰ বাবে হৃদপিণ্ডই অবিৰত ভাবে কাম কৰি যাব লাগে। হৃদপিণ্ডৰ প্ৰতিতো স্পন্দনেআমাক জীয়াই থকাৰ অনুভৱ দিয়ে। হৃদপিণ্ডৰ সংলগ্ন ৰক্তবাহী নলীৰ দ্বাৰা প্ৰবাহিত হোৱা অক্সিজেন-আৰু-পুষ্টি-উপাদানযুক্ত তেজে হৃদপিণ্ডক কৰ্মক্ষম কৰি ৰাখে।\nযদিও হাৰ্টৰ অসুখৰ বহুতো কাৰক আছে, ইয়াৰ কিছুমান আমি অলপ সাৱধান হ'লে এৰাই চলিব পাৰো। এই বিষয়ে তলত আলোচনা কৰা হ'ল।\nআমি দমন কৰি ৰাখিব পৰা কাৰকসমূহ :\nঅনুপযোক্ত আহাৰ (unbalanced diet)\nতেজত চৰ্বিৰ মাত্ৰা\nকম পৰিমাণৰ শাৰীৰিক শ্ৰম\nউচ্চ ৰক্তচাপ (High Blood Pressure)\nউদ্বেগ/ শাৰীৰিক আৰু মানসিক চাপ (tension)\nচিগাৰেট সেৱন (Smoking)\nআমি দমন কৰিব নোৱাৰা কাৰকসমূহঃ\nঅন্য ৰোগৰ পৰা হ'ব পৰা আশংকা\nকম বয়সীয়া মহিলাৰ তুলনাত পুৰুষসকল অধিক ভাৱে এই ৰোগত ভোগে। আনহাতে, ঋতুস্ৰাৱ বন্ধ হোৱা মহিলাৰ ক্ষেত্ৰত এই ৰোগৰ আশংকা বেছি।\nহাৰ্টৰ অসুখৰ কাৰকসমূহ দমন কৰি বা নিম্নমানত ৰখাৰ উপায়\nওপৰত আলোচনা কৰাৰ দৰে দমন কৰি ৰাখিব পৰা কাৰক সমূহ কিছুমান পদক্ষেপৰ দ্বাৰা নিশ্চয় নিম্ন মানত ৰাখিব পৰা যায়। সেয়া হৈছে সুষম আহাৰ গ্ৰহণ, শৰীৰৰ ওজন সঠিক ৰাখা, শাৰীৰিক ব্যায়াম, যথাসম্ভৱ মানসিক ঢাপমুক্ত হৈ থকা, যোগাসন আদি।\nআপোনাৰ পৰিয়ালৰ যদি কাৰোবাৰ হাৰ্টৰ অসুখ আছে, তেনেহ'লে কিদৰে হৃদপিণ্ড সুৰক্ষিত ৰাখিব পাৰি, হাৰ্টৰ অসুখ হ'লে কেনে ধৰণৰ আহাৰ খাব লাগে, আৰু , তেখেতৰ উপযোগী খাদ্য তালিকাৰ (Diet Chart) বাবে লেখিকাৰ লগত যোগাযোগ কৰকঃ\nলুকীমা বৰুৱা (ডায়েটিচিয়ান)\nম'বাইল নংঃ 9864076716\nহোৱাটচ-এপ্ নং : 8638285044\nইমেইল : lukimaboroowa@gmail.com\nঅধিকাংশ মানুহে ভোগা হাৰ্টৰ অসুখ বিধ হৈছে কৰ'নেৰী হাৰ্টৰ অসুখ। যেতিয়া হৃদপিণ্ডলৈ অক্সিজেনযুক্ত তেজৰ সৰবৰাহ কমি যায়, সেই অৱস্থাত হোৱা হাৰ্টৰ অসুখক কোৱা হয় কৰ'নেৰী হাৰ্টৰ অসুখ।
